SA’ner versprei medisyne vir beseerde diere in AusJamie Joseph (skermgreep uit die video) Jamie Joseph van Saving the Wild in Suid-Afrika is tans in Australië om heuning te versprei wat vir brandwonde gebruik kan word en infeksie voorkom. Saving the Wild werk in vennootskap met die Nieu-Seelandse maatskappy Comvita, wat die mānuka-heuning vervaardig. “Ons gebruik mānuka-heuning op diere wat ŉ stropery oorleef,” verduidelik Joseph. “Ek het die buitengewone resultate gesien as veeartse die mānuka-heuning gebruik. Ek het geweet ons sal ŉ groot verskil kan maak as ons dit in Australië kan kry.” Die verwoestende veldbrande in Australië en die impak wat dit op diere het, het ook Joseph se hart aangegryp en sy is tans in dié land om groot hoeveelhede van die mānuka-heuning gratis te versprei. “Dit is soos vloeibare goud vir diere wat geskroei het.” Daar is ŉ groot behoefte oor Australië heen en versoeke stroom in. Kerstin Schweth van die Wildlife Rescue South Coast is dankbaar om die produk te kry, wat soms moeilik bekombaar is. “Dit is wonderlik om voorraad te kry.” Natuurbewaringsentra in Australië kan op Instagram met Jamie kontak maak. A post shared by Saving the Wild ????❤️???? (@saving_the_wild)